Diari Oficial de la Generalitat Valenciana


Sumari del DOGV 5755, del 05-05-2008 (2008/4879)

Informació pública amb el text resumit de sis resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les entitats que se citen a continuació: Fundación de la Comunitat Valenciana Sfintul Nicolae de Castelló, Fundación Ithaca Droogenbroodt Leroy de la Comunitat Valenciana, Fundación Servipoli de la Comunitat Valenciana, Fundació Internós Poligráfico de la Comunitat Valenciana, Fundación de la Comunitat Valenciana Patronato Histórico Artístico de la Ciudad de Orihuela, i Fundación Comité de Apoyo al Pueblo Palestino de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5755

Data del DOGV
:   05-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/4879


Data del document
:   16-04-2008

Organisme emissor
:   Conselleria de Justícia i Administracions Públiques

Tipus de document
:   Anunci

Descriptors 

:   * registre de documents
    * fundació

Informació pública amb el text resumit de sis resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les entitats que se citen a continuació: Fundación de la Comunitat Valenciana Sfintul Nicolae de Castelló, Fundación Ithaca Droogenbroodt Leroy de la Comunitat Valenciana, Fundación Servipoli de la Comunitat Valenciana, Fundació Internós Poligráfico de la Comunitat Valenciana, Fundación de la Comunitat Valenciana Patronato Histórico Artístico de la Ciudad de Orihuela, i Fundación Comité de Apoyo al Pueblo Palestino de la Comunitat Valenciana. [2008/4879]  
En compliment del que disposa l'article 29.h) de la Llei 8/98, de 9 de desembre de la Generalitat Valenciana, de Fundacions de la Comunitat Valenciana, en què s'estableix com a funció específica del Protectorat donar publicitat a l'existència i activitats de les fundacions, s'indica el següent:  
Primer. Per Resolució de data, 25 de febrer de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundación de la Comunitat Valenciana Sfintul Nicolae de Castelló, amb el número 86 C i classificar-la de caràcter cultural i assistencial. El seu domicili radicarà a Castelló, al carrer Benicarló, 22 - baix, núm. 20.  
La Fundació té com a finalitat general la promoció integral de la comunitat romanesa de la província de Castelló, des del reconeixement i suport a la seua identitat cultural i religiosa, especialment a l'Església Ortodoxa Romanesa (Bisericia Ortodoxa Romana); en concret es proposa:  
Treballar per la promoció i incorporació plena dels romanesos residents a la província de Castelló, a la societat castellonenca.   
Fomentar la participació i implicació activa de la comunitat romanesa en el seu desenrotllament.   
Millorar la imatge pública del col·lectiu romanés i difondre els seus valors culturals i les tradicions de la religió ortodoxa, a la societat castellonenca   
Col·laborar amb persones, associacions, ONGs, plataformes i organismes, tant públics com privats que treballen per la promoció de la comunitat romanesa.   
Fomentar entre la comunitat romanesa de Castelló, el coneixement del castellà i del valencià per a contribuir a la seua integració a la societat de Castelló.   
El desenrotllament de programes de promoció en els camps educatiu, social, religiós, sanitari, juvenil, d'ocupació, així com en tots aquells àmbits que contribuïsquen a millorar les condicions de vida de la comunitat romanesa   
La creació d'infraestructures i serveis complementaris de caràcter religiós, social i cultural, destinats al compliment dels fins de la Fundació.   
Oferir serveis d'informació, formació, orientació i assessorament a les associacions, administracions i totes aquelles entitats que estiguen interessades en les qüestions relacionades amb la comunitat romanesa de la província de Castelló   
Desenrotllar mesures de sensibilització i campanyes de caràcter general, per tal d'incidir sobre les causes estructurals de la desigualtat.   
La defensa i el suport als interessos de la comunitat romanesa resident a la província de Castelló, tant a nivell nacional com internacional.   
La cooperació al desenrotllament i l'ajuda humanitària.   
El desenrotllament dels fins de la Fundació s'efectuarà a través d'alguna de les formes següents d'actuació:   
Construcció i gestió de centres.   
Concessió d'ajudes econòmiques.  
Subvencions a institucions.   
Participant en el desenrotllament de les activitats d'altres entitats que realitzen activitats coincidents o complementàries amb les de la mateixa Fundació   
El Patronat tindrà plena llibertat per a determinar les activitats de la Fundació, tendents a la consecució d'aquells objectius concrets que, segons el parer d'aquell i dins del compliment dels seus fins, siguen els més adequats o convenients en cada moment   
L'elecció dels beneficiaris serà efectuada pel Patronat amb criteris d'imparcialitat, objectivitat i no discriminació entre les persones i entitats que reunisquen les circumstàncies següents:   
Que formen part del sector de població a qui es dirigeix la Fundació (comunitat romanesa de Castelló) o tinguen característiques i necessitats semblants.   
Que demanden la prestació o servei que la Fundació pot oferir.   
No tindre mitjans adequats per a obtindre els mateixos beneficis que els prestats per la Fundació.   
Que la seua activitat estiga orientada entre altres a la comunitat romanesa, en el cas de ser entitats..  
Segon. Per Resolució de data 3 de març de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundación Ithaca Droogenbroodt Leroy de la Comunitat Valenciana, amb el número 171 A i classificar-la de caràcter cultural. El seu domicili radicarà a Altea, a la partida Muntanya Molar, 78.  
La Fundació té com a objecte fomentar el gaudi públic de les creacions artístiques, literals, musicals i plàstiques, premiar els creadors i facilitar la difusió de l'obra en l'àmbit de la Comunitat Valenciana.  
El desenrotllament de l'objecte de la Fundació s'efectuarà a través d'alguna de les formes següents d'actuació:   
La traducció literària de poesia.   
L'edició de llibres.   
L'organització de recitals i vetlades poètiques.  
Unint els creadors literaris amb artistes plàstics i músics en treballs interdisciplinaris de qualitat i al mateix temps pròxims al públic llec.  
   
Correspon al Patronat de la Fundació determinar el mode en què hauran de complir-se els fins enumerats en aquest article. Les prestacions de la Fundació s'atorgaran de forma no lucrativa.   
Seran potencials beneficiaris de la Fundació les persones relacionades amb el món de l'art i la cultura.   
La Fundació atorgarà amb criteris d'imparcialitat, objectivitat: i no discriminació els seus beneficis a les persones o entitats que reunint les condicions expressades anteriorment estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar davant de la Fundació, dret preferent a gaudir dels seus beneficis, ni imposar-ne l'atribució a persona o entitat determinada.  
Tercer. Per Resolució de data 4 de març de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundación Servipoli de la Comunitat Valenciana, amb el número 480 V i classificar-la de caràcter cultural i foment de l'ocupació. El seu domicili radicarà a València, al camí de Vera, s/n.  
La Fundació, de caràcter essencialment tècnic i especialitzat, té com a activitat i finalitat bàsica complementar la formació de l'alumnat mitjançant l'experiència laboral per a enfortir-ne l'ocupació.   
El Patronat, a l'hora de determinar les persones beneficiàries de l'activitat de la Fundació, actuarà amb criteris d'imparcialitat, objectivitat i no discriminació.   
Correspon al Patronat de la Fundació determinar el mode en què s'hauran de complir els fins enumerats en aquest article.   
La Fundació tindrà com a objecte únic el foment de l'ocupació de l'alumnat de la UPV, sense que aquest afecte en cap cas les funcions i tasques que desenrotlla el personal contractat en l'àmbit de la UPV, sense perjuí d'allò que s'ha estipulat a continuació.   
En concret:   
El suport d'esdeveniments esportius i culturals, congressos i jornades.   
Arreplega de dades i treballs de camp en la realització d'enquestes.  
Arreplega i reciclatge de residus no perillosos, ni tòxics.   
Campanyes i programes de conscienciació mediambiental.   
Col·laboració en activitats de disseny gràfic per a edició de fullets i revistes dirigides a l'alumnat o esdeveniments esportius, jornades, congressos, actes culturals.   
Suport en les tasques d'arreplega i trasllat de llibres i revistes.   
Missatgeria interna.   
Tasques de recepció de visitants i informació general universitària a col·lectius específics.   
Informació de campanyes dirigides a l'alumnat, especialment cap a futurs estudiants amb informació i orientació d'estudis que es realitzen en la UPV.   
Així mateix, la Fundació podrà fomentar l'ocupació de l'alumnat als serveis universitaris gestionats per mitjà de concessions administratives d'hostaleria, i a l'exterior de la UPV.   
En tots aquells àmbits no previstos anteriorment, i aprovats per unanimitat pel Patronat de la Fundació.   
Es beneficiaran de les activitats de la Fundació l'alumnat de la UPV, i és objectiu primordial de la Fundació l'adequació -si hi ha concordança- de l'ocupació de cada estudiant a la seua formació universitària.   
La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles que establisca a aquest efecte.   
Ningú no podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada.  
Quart. Per Resolució de data 8 de març de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundación Internós Poligráfico de la Comunitat Valenciana, amb el número 481 V i classificar-la de caràcter cultural. El seu domicili radicarà a Cheste, al Complex Educatiu de Cheste, carretera de València a Cheste, s/n.  
La Fundació té com a objecte la promoció en l'exercici d'activitats de coneixement, teòric i pràctic, i desenrotllament de tècniques de reproducció gràfica, en les seues variants de gravat, calcografia, serigrafia, xilografia, litografia i gravat digital, tant quant a la producció seriada de tals obres, com la seua restauració. Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa. EI desenrotllament de l'objecte de la Fundació s'efectuarà a través d'alguna de les formes següents d'actuació:   
La posada en funcionament d'un centre d'investigació, creació, realització i difusió de l'obra gràfica a la Comunitat València, des de l'ortodòxia més tradicional als formats contemporanis.   
La creació d'un espai de la gràfica contemporània de la Comunitat Valenciana (segles XX i XXI) concebut com una espai museístic innovador i participatiu.   
La convocatòria de certàmens internacionals del gravat, dirigit a experts i artistes.   
Seran potencials beneficiaris de la Fundació totes aquelles persones físiques o jurídiques interessades en el coneixement, ensenyament, creació i difusió de l'obra gràfica. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte. Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Cinqué. Per Resolució de data 9 d'abril de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundación de la Comunitat Valenciana Patronato Histórico Artístico de la Ciudad de Orihuela, amb el número 176 A i classificar-la de caràcter cultural. El seu domicili radicarà a Orihuela, Ajuntament d'Orihuela, Regidoria de Cultura, carrer Marqués d'Arneva, núm. 1.  
La Fundació té com a objecte la defensa, conservació, foment i estudi del patrimoni històric, artístic, arqueològic i documental d'Orihuela i la promoció cultural, concretat en:   
L'estudi, protecció, conservació, restauració, divulgació i promoció del Patrimoni Cultural d'Orihuela i del seu terme, ja siga pel seu interés artístic, històric, paleontològic, arqueològic, etnogràfic, científic, tècnic, bibliogràfic o documental. Indistintament que siga de caràcter immoble, moble o immaterial.   
La potenciació d'aquest patrimoni com a element important en el desenrotllament econòmic de la ciutat d'Orihuela, al terme municipal i tota la comarca del Baix Segura.   
El foment de la cultura i del turisme cultural.   
Per a la consecució d'aquests fins la Fundació, en la mesura que ho permeten els seus pressupostos, promourà, entre altres, i sense ànim de ser exhaustius, bé per si mateixa o en col·laboració amb altres institucions de caràcter públic o privat, les activitats següents:   
Estudi del patrimoni cultural d'Orihuela i la seua comarca.   
Gestió del patrimoni cultural.   
Restauració de béns mobles i immobles.   
L'organització d'activitats formatives encaminades al compliment dels fins anteriorment indicats.   
Organització de conferències, taules redones, congressos i simpòsium.   
Organització de representacions, teatrals, musicals i de dansa.   
Organització de cursos.   
Convocatòria de certàmens literaris.   
Edició de fullets, revistes, llibres, vídeos, etc.   
Redacció d'informes.   
Concessió de beques i subvencions.   
Subscripció de convenis de col·laboració amb entitats públiques o privades amb fins semblants als de la Fundació.   
Participació en tots aquells fòrums d'opinió que considere oportú.   
Qualsevol altra activitat encaminada al millor èxit dels seus fins.   
La Fundació, ateses les circumstàncies de cada moment, tindrà plena llibertat per a projectar la seua actuació cap a qualsevol de les finalitats expressades en l'article anterior, segons els objectius concrets que, segons el parer del seu patronat, resulten prioritaris.   
El desenrotllament dels fins de la Fundació podrà efectuar-se, entre altres modes possibles, pels següents, que s'enumeren sense propòsit exhaustiu:   
Per la Fundació directament, en instal·lacions pròpies o alienes.   
Creant o cooperant en la creació d'altres entitats de naturalesa associativa, fundacional o societària.   
Participant o col·laborant en el desenrotllament de les activitats d'altres administracions, organismes, institucions o persones de qualsevol classe, físiques o jurídiques, que d'alguna manera puguen servir als fins perseguits per la Fundació.   
L'elecció dels beneficiaris de les seues activitats serà efectuada pel Patronat amb criteris d'objectivitat, imparcialitat i no discriminació.   
Ningú no podrà al·legar, ni individualment ni col·lectivament davant de la Fundació o el seu cap Patronat dret al gaudi dels seus beneficis, abans que fossen concedits, ni imposar la seua atribució a persones determinades.   
La Fundació donarà informació suficient dels seus fins i activitats perquè siguen coneguts pels seus eventuals beneficiaris i la resta d'interessats.  
Sisé. Per Resolució de data 11 de març de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundación Comité de Apoyo al Pueblo Palestino de la Comunitat Valenciana, amb el número 483 V i classificar-la de caràcter de cooperació al desenrotllament. El seu domicili radicarà a València, al carrer Arquitecte Rodríguez, núm. 17, 19, baix.  
La Fundació té com a objecte l'ajuda al poble palestí. Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
El desenrotllament de l'objecte de la Fundació s'efectuarà a través d'alguna de les formes següents d'actuació:   
Cooperació al desenrotllament, social i cultural de persones d'origen palestí, a través de la prestació d'ajuda alimentaria, mitjançant la creació de menjadors escolars o de qualsevol altra forma, projectes educatius i assistència sanitària.   
Apadrinament de menors òrfens d'origen palestí, a Palestina i als campaments de refugiats en països veïns.   
Seran potencials beneficiaris de la Fundació les persones d'origen palestí. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
València, 16 d'abril de 2008.- La secretària autonòmica de Justícia: Patricia Montagud Alario.